2. ΑΝΑΓΚ. ΝΟΜΟΣ της 1/1 Δεκ. 1935 Περί μεταρρυθμίσεως των σχετικών Νόμων περί απονομής χάριτος. Παρέσχεν εις την εκτελεστικήν εξουσίαν το δικαίωμα δι' ου αύτη εξέδωκε το α)Β.Δ. 1/1 Δεκ. 1935 π. απονομής χάριτος εις στρατιωτικούς και πολιτικούς υπαλλήλους καταδικασθέντας ως μετασχόντας οπωσδήποτε εις το κίνημα της 1 Μαρτ. 1935. Οι τυχόντες της άνω χάριτος ημνηστεύθησαν δια του Ν.Δ. 13/16 Ιουν. 1936 (9. Γε.), β)Α.Ν. της 23/23 Δεκ. 1935 περί τροποποιήσεως των διατάξεων π. απονομής χάριτος, προκειμένου π. καταδικασθέντων δι' αδικήματα πολιτικά, απλά ή σύνθετα, πραχθέντα από 6 Μαρτ. 1935 μέχρι 25 Νοεμ. 1935 και απαλλαγής διώξεως μήπω καταδικασθέντων κλπ. Ούτος ομοίως παρέσχεν εξουσιοδότησιν, βάσει της οποίας εξεδόθη το γ)Β.Δ. της 23/23 Δεκ. 1935 περί απονομής χάριτος κλπ. Της χάριτος ταύτης εξηρέθησαν οι καταδικασθέντες ή διωκόμενοι ή οπωσδήποτε ενεχόμενοι εις αδικήματα στρεφόμενα κατά του κοινωνικού καθεστώτος. 